
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2023. (V. 24.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2023. május 19.

Horinka László 

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntés végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	59/2023.
	2023.04.27.
	Feladat-ellátási előszerződés megkötése a Sülysáp I. számú fogorvosi körzetben
	2023.04.30.
	Végrehajtva


II. Tájékoztató az előző ülés óta történt fontosabb eseményekről
Április 29-én képviselőtársaimmal és néhány önkéntessel közösségi munka keretében a Kiskókai utcai sorompónál virágokat ültettünk és a zöldfelületet tettük rendbe.
Május 1-jén megrendezésre került a Városi Majális és Gyermeknap a szőlősnyaralói kastélykertben, amelyre több százan kilátogattak.

Május 4-én az ausztráliai Adelaide városában élő Czene Dezső tett állampolgársági esküt a városházán.
Május 8-án aláírtuk az előszerződést Dr. Perec Adorján fogorvossal, este pedig közmeghallgatásra került sor a Wass Albert Művelődési Központ és Könyvtár nagytermében.

Május 10-én, majd 19-én is egyeztetést folytattunk a tervezőkkel a településközpont fejlesztésének terveiről, illetve folynak az egyeztetések a hivatal épületének bővítéséről is, itt hamarosan elkészülnek az engedélyezési tervek.
Időközben zajlik a régi Úri út felújítására kiírt közbeszerzési eljárás, amiben hamarosan eredményt hirdethetünk.

A Balassi Bálint utcában szükségessé vált egy árokszakasz burkolása, amit önkormányzati saját kivitelezésben végeztünk el előregyártott beton árokelemekkel.
Az épülő körforgalomnál a körpálya aszfaltozása elkészült és megkezdődött a szervizutak aszfaltozása is, illetve a terelőszigetek térburkolása is a végéhez közeledik. Egy-két héten belül megkezdődhet a műszaki átadás-átvétel folyamata.
A Vasút utcán tervezett gyalogos átkelőhely kivitelezése folyamatban van, jelenleg a vasúti átjáró és a buszmegálló közötti járdaszakasz építése zajlik.
Sülysáp, 2023. május 19.

Horinka László

polgármester

